als_Latn dik_Latn sag_Latn
Numri i migrantëve ilegalë nga Kosova në Hungari ka rënë që nga fillimi i vitit. Në të njëjtën kohë, numri i migrantëve ilegalë nga Siria, Afganistani e Iraku, mbetet i lartë, ka thënë Zsuzsanna Végh, drejtore e Zyrës Hungareze për Migrim dhe Kombësi (BÁH).
Në një trend të paprecedent, më shumë se 7,000 migrantë ilegalë kanë arritur nga këto tre vende që nga fillimi i 2015, ka thënë Végh për radion publike hungareze, transmeton Koha.net. Migrantët kanë ikur nga zona ku siguria është përshkallëzuar seriozisht, ka thënë ajo, duke shtuar se vlerësimi i aplikacioneve të tyre është proces më kompleks sesa i atyre që vinin nga Kosova.
Végh ka theksuar se si rezultat i bashkëpunimit ndërkombëtar në mes të autoriteteve, numri i migrantëve ilegalë ka rënë drastikisht, nga rreth 1,000 në ditë në fillim të këtij viti, në 150-200 në ditë tani. Megjithatë, numri mbetet i lartë kur krahasohet ndërkombëtarisht.
Deri më tani, Hungaria llogaritet si vendi i dytë me numrin më të madh të migrantëve ilegalë të regjistruar, pak prapa Gjermanisë.
Drejtoresha ka thënë se numri në rënie i migrantëve kosovarë të kapur në Hungari mund t’i atribuohet bashkëpunimit mes Hungarisë, Gjermanisë, Austrisë dhe pjesërisht Kosovës për të penguar migrimin ilegal, bashkë me fushatën e gjerë në Ballkan ku shtetet anëtare të BE-së kanë informuar azil-kërkuesit e ardhshëm se shanset e tyre për marrje të statusit të mbrojtjes në BE janë të dobëta.
Vërejtje:
Telegrafi ka ofruar gjithmonë hapësirë të lire për komentime dhe për diskutim, me qëllimin e mirë të nxitjes së debateve. Por, për shkak të disa komentuesve të papërgjegjshëm, që keqpërdorin këtë mundësi, kemi vendosur ta ndryshojmë qasjen drejt komentimit të lajmeve. Tash e tutje, komentuesit në rubrikat "Lajme" dhe "Ekonomi", profilin e tyre duhet ta autorizojnë me email valid.
Çdo përdorues, në panelin "Settings" duhet të vendos emailin valid, e pastaj të kërkojë që në atë adresë elektronike t'i dërgohet linku për aprovim. Ky link duhet të klikohet, që të autorizohet profili përmes të cilit mund të komentoni.
als_Latn als_Latn als_Latn als_Latn als_Latn als_Latn als_Latn als_Latn